Byname – wolfshadowwhispers
Geinspireer deur Toortsie van Toortsie, Kameel en Bokbaaivygie se 'Byname' artikel skryf ek die artikel oor byname.
My van is Simpson so jy kan dink watse byname ek te danke aan my van gekry het, "Homer' en 'Bart' en een dom aap het my eenkeer O.J. genoem, hy het nou nog berou nadat ek hom bygedam het. Ander het die letter 'P' uit my naam gehaal en my 'Simson' genoem… hulle het ek ook reggesien. Ek is nie 'n bybelse figuur nie en 'Simson' was vir my 'n swakeling gewees wat 'n slegte dame toegelaat het om sy hare te sny wat 'n Goddelike geskenk was.
Omdat ek vet was het ek baie byname gehad en my gunsteling was 'Buddha' want Buddha is 'n simbool van vrede.
Ek is een van 5 kinders en hulle almal het my al byname gegee soos Alonzo (The Great), Alien, en Ahab. Die name is gegraveer in my hart.
Maar toe eendag op Facebook waar ek my middelnaam as 'Wolf-of Shadows' geskryf het, het 'n klomp digters in 'n diggroep my Wolfie gedoop. Die naam was baie spesiaal vir my aangesien die wolf baie spesiaal is in my Skotse Familie se familienaam betekenis. En ook, wolwe is spesiaal vir my oor 'n geestelike les wat ek geleer het.
Een bynaam wat ek nooit van gehou het nie was 'satanskind'… Net omdat ek anders is, omdat ek swart klere dra, (wat niks eers met godsdiens te doen het nie – ek is 'n kunstenaar en swart is net negatief as jy 'n negatiewe mens is), het mense besluit ek glo in Satan. Satan is nie eers in my godsdiens nie. Ek is nie 'n Christen, Moslem of in Judisme in nie en satanisme is te gaga vir my persoonlik. Die naam is aan my gegee deur gepeupel wat vergeet dat mens nie mag oordeel nie.
So ek is 'n man van vele name, sommiges is littekens wat eens wonde was in my hart ander is geskenke wat in my hart gebêre is. Ek het genees van die slegte name, haat is nie vir my nie en ek glo in 'n Hoër Gesag as ons mense wat met hulle sal rekenskap hou. Ek gee byname net in liefde, want liefde is die taal van die siel.
Vertel my van jou byname en gaan lees ook gerus Toortsie se storie.
(c) 2016 Allen Wolfie Simpson
Byname, liefde, Vergifnis, Wolfie
12 thoughts on "Byname"
April 28, 2016 at 6:46 vm
Kinders is wreed en nog erger is die grootmense wat hulle soos kinders gedra. Sommige byname is kostelik, maar ander kan baie seermaak.
April 28, 2016 at 6:51 vm
Dit is ongelukkig so ja. Byname kan 'n teken wees van respek teenoor iemand, asook liefde maar ook 'n teken van geen self-respek want as jy jouslef respekteer sal jy niemand wil seermaak deur 'n wrede naam aan hulle te koppel nie.
April 28, 2016 at 7:04 vm
April 28, 2016 at 7:59 vm
Byname kan bitter seer maak…my broer en suster het my Daaina Donkie genoem en dit het my woedend gemaak.Op skool het 'n stupid onnie my Kaaskop genoem….my pa was Nederlands en ek het 'n vreeslike Nederlandse van gehad.Jou Wolfie bynaam,spreek van deernis en ek gebruik dit omdat ek dink dit pas jou uitstekend.
April 28, 2016 at 9:03 vm
Dankie Perdebytjie. Ek waardeer dit dat jy my Wolfie noem, dit is vir my 'n simbool van deernis en liefde veral na baie naslaanwerk oor die betekenis van wolwe.
Nou dat jy praat van Kaaskop – Toe ek klein was het my Ouma (wat ek nie baie van gehou het nie van my en my drie nefies gepaat as die Kaaskop (my nefie J. – omdat hy 'n Hollandse van gehad het, my nefie C. het sy die Sjinees genoem omdat sy Oë oosters gelyk het en sy het my die Jood genoem oor my Joodse neus. Ek was gelukkig nie gepla oor my bynaam van haar af nie (ek is trots op die druppel Joodse bloed in my gene) maar C. en J. het nie baie gelukkig gelyk nie.
My hart gaan uit na mense wat se eie familie hulle so disrespekteer….
April 28, 2016 at 6:25 nm
So mooi wat jy sê van die littekens en geskenke in jou hart, asook die grafering in jou hart. Vir my is byname wat uit liefde gegee word 'n geskenk, want daai bynaam is uit liefde uitgedink, so elke gebruik van daai naam spel liefde.
My nooiensvan Bredell het op skool gesorg vir die bynaam frikkedel. As kind het ek op die plaas die naam Thandi gekry en in die Weermag is ek Makumule genoem (die een wat nie baie praat nie) Wolfie, toe het ek eers min gepraat!!! In vergelyking praat ek nou baie, glo dit of nie 😉
April 28, 2016 at 7:19 nm
lol die dag as jy regtig baie praat gaan jy my skok hehehehe
Ek het ook 'n bynaam by 'n klomp swart mense gekry lank terug. Hulle het my Jabu of Jabulani genoem, wat vreugde beteken as ek reg onthou. 🙂
April 28, 2016 at 7:42 nm
Ja en dit is presies wat jy vir my ook is….vreugde!!
Augustus 27, 2016 at 10:20 vm
Hier sien ek nou eers jou post! 🙂
Madeliefie was ek deur my tantes genoem en 'n klasmaat van my. Nou is ek Toortsie. 🙂
Augustus 27, 2016 at 10:23 vm
Madeliefie – wat 'n pragtige bynaam! Dis 'n mooi blom. Maar Toortsie is uniek en ek hou van die naam.
Augustus 27, 2016 at 10:26 vm
Ek dink ek is die enigste Toortsie in die hele wêreld. Ek het al gedink om die naam in my naam te laat registreer by die WAT, maar dit kos R5000. Bietjie baie, sal eers 5000 boeke moet verkoop!
Augustus 27, 2016 at 10:37 vm
hehehehe ek het ook al gedink om my middelnaam 'William' te vervang met Wolfie' maar ek hou van die woord William net soveel as die woord Wolfie, toe tatoeer ek maar Wolfie op my arm.